Puskaskvos nacionalinis parkas
Puskaskvos nacionalinis parkas (angl. Pukaskwa National Park; pranc. Parc national de Pukaskwa) – Kanadoje, Ontarijuje esantis nacionalinis parkas. Įsteigtas 1978 m. Kraštovaizdis būdingas taigai, pasižymi ilgiausiu nepaliestu didžiųjų ežerų krantu. Įrengti pėsčiųjų takai, stovyklavietės. Prie Aukštutinio ežero krantų įsikurusiame parke sutinkami juodieji lokiai, briedžiai, kanadinės lūšys, vilkai. Karibu, spėjama, išnyko dėl vilkų medžioklės.